text: Solárne panely – áno alebo nie?
  O tom, pre aké solárne panely sa rozhodnúť, či áno, alebo nie, akú majú návratnosť a kam ich umiestniť, sa dočítate v článku. Vedeli ste, že máte od štátu nárok na dotácie na solárne panely?
  Otázka, či je solárna energia trvalo udržateľným zdrojom, je diskutabilná, no iba z krátkodobého hľadiska. V pomere s vekom Slnka je solárna energia pre ľudstvo trvalo udržateľným zdrojom. Je síce samozrejmé, že Slnko jedného dňa vyhasne a spáli všetku svoju energiu, ktorou disponuje, no nás a ani stovky našich potomkov sa to týkať ešte nebude. Z tohto hľadiska môžeme solárnu energiu považovať za lacný zdroj energie, ktorý môžeme čerpať a využívať pomocou solárnych panelov. Investície do úspory energie sú najistejším spôsobom, ako zhodnotiť peniaze.
  Áno alebo nie?
  Či sa rozhodnúť pre solárne panely je otázka, ktorú si položí snáď každý, kto uvažuje o solárnych paneloch. Musíte zohľadniť návratnosť solárnych panelov, uvedomiť si, ako fungujú a prípadne požiadať aj o dotáciu od štátu. Solárne panely nie sú nevyhnutnou súčasťou bývania a ekologické bývanie sa zaobíde aj bez nich. Solárne panely počas výroby elektrickej energie nevytvárajú žiadne znečistenie a ide o jednorazovú investíciu, ktorá bude rentabilná počas nasledujúcich niekoľko rokov. Najväčšou výhodou klasických solárnych panelov používaných v ekologických domácnostiach je ich mobilita a jednoduchá inštalácia. Budúcnosť energie a trvalo udržateľného rozvoja je v ekologickej výrobe energie z obnoviteľných zdrojov.
  Keď slnko nesvieti a návratnosť investícií solárnych panelov
  Zásobuje solárny panel dom energiou, aj keď slnko nesvieti? Samozrejme! Solárne panely sú navrhované tak, že počas silného žiarenia slnka vyrábajú viac energie, ako je potrebné, a ukladajú ju do akumulátorov. Vo večerných hodinách, a keď slnko nesvieti, bude váš dom alebo zariadenie využívať nazbieranú energiu z týchto akumulátorov. Otázka návratnosti solárnych kolektorov je nesmierne dôležitá a nemala by ostať nezodpovedaná. V prípade ohrievania vody ušetria solárne kolektory štvorčlennej rodine ročne až 60 % investícií do potreby energie na prípravu teplej vody. Dôležité je zohľadniť tepelné straty budovy a v prípade, že má budova vysoké tepelné straty, odporúča sa ju najskôr zatepliť pre maximalizovanie efektu solárnych panelov či kolektorov. Zdroje uvádzajú, že solárny systém s pokrytím plochy 6 metrov štvorcových ušetrí majiteľovi v prvom roku využívania až 300 eur (1), čo sa pri náraste cien energie pri dlhodobom využívaní radí medzi vysoko výhodné investície.
  Dotácie na solárne panely
  Na inštalácie zhotovené po 1. januári 2015 bude pri solárnych paneloch 2 – 10 kW FV dotácia vo výške 1 500 eur. Žiadosti je potrebné zasielať na Slovenskú inovačnú a energetickú asociáciu v Bratislave, ktorá bude financie vyplácať formou refundovania. V praxi to vyzerá tak, že najskôr je potrebné, aby prebehla inštalácia solárneho panelu, ktorú si žiadateľ zaplatí. Následne môže požiadať o refundáciu.
  Návratnosť solárnych panelov je nepochybná a na otázku: áno či nie by ste mali určite odpovedať: áno. Solárne panely na výrobu elektrickej energie alebo na ohrev vody už dávno nie sú hudbou budúcnosti. Otázkou trvalo udržateľného rozvoja a výrobou energie z obnoviteľných zdrojov sa musíme zaoberať už dnes. Ak sa vám zdá cena privysoká, môžete využiť dotácie na solárne panely až vo výške 1 500 eur.
  (1): http://www.solartech.sk/navratnost/ 22.6.2015